Rikunarita-ORG/Wikinium huggingface dataset:
# Spanyol

| Karajaan Spanyol *Reino de España*code: es is deprecated  |
| --- |
|
Bandera

Lambang

 |
| **Samboyan:**"Plus Ultra" (Latin) "Jauah ka muko" |
| **Lagu kabansoan:**"Marcha Real" |
| Lokasi  Spanyol  (dark green)– di Europe  (green & dark grey) – di the European Union  (green)  —  [Legend] |
| Ibu kota (jo kota tagadang) | Madrid |
| Bahaso resmi | Spanyol |
| Bahaso daerah nan diakui  | Basque, Katalan, Galicia jo Occitan |
| Pamarintahan | Unitary (regional) parliamentary constitutional monarchy |
|  |
| • Rajo  | Juan Carlos I |
| • Pardano Mantari  | Mariano Rajoy |
|  |
| Legislatif | Cortes Generales |
|  - Majlis Tinggi | Senat |
|  - Majlis Randah | Kongres Deputi |
| Pambantuakan 15th century |
| Area |
| • Total | 505,992 km2 (195,365 sq mi) (52nd) |
| • Paraian (%) | 1.04 |
| Populasi |
|  - Pakiroan 2012 | 47,265,321 (27th) |
|  - Sensus Panduduak 2011 | 46,815,916 |
|  - Kapadatan | 93/km2 (106th) |
| PDB (KKB) | 2012 |
|  - Total | $1.407 trillion |
|  - Per kapita | $30,412 |
| PDB (nominal) | 2012 |
|  - Total | $1.340 trillion |
|  - Per kapita | $28,976 |
| Gini (2005) | 32 **Error: Invalid Gini value** |
| IPM (2011) | ▲ 0,878 **Error: Invalid HDI value** · 23rd |
| Mato pitih | Euro (€) (`EUR`) |
| Zona wakatu | CET (UTC+1) |
|  - Musim paneh (DST) | UTC+2 (CEST) |
|  | Kecuali Kapulauan Kanari nan mamakai GMT+0 (WET) (GMT+1 salamo musim paneh) |
| Format tanggal | dd.mm.yyyy (Spanyol; CE) |
| Laju kamudi | suok |
| Kode talepon | 34 |
| Kode ISO 3166 | ES |
| Ranah Internet | .es |
|

**Spanyol** (i/ˈspeɪn/ ; Spanyol, lafal [esˈpaɲa]  ( listen)), rasminyo disabuik **Kerajaan Spanyol** (Spanyol), adolah sabuah nagari nan ba daulat dan anggota Uni Eropa nan ba lokasi di barat daya benua Eropa di Samananjuang Iberia. Nagari ko babateh di selatan dan timur jo Lauik Mediterania, ka utara dan timur jo Parancih, Andorra, dan Teluk Biscay; dan ka barat lauik dan barat jo Samudera Atlantik dan Portugal.

* Spanyol - España
* Barcelona
* Eunate
* Tarazona
* Segovia
* Segovia
* Granada
* Granada
* Louro

## Catatan

## Rujuakan

Books referenced
* Gates, David (2001). *The Spanish Ulcer: A History of the Peninsular War*. Da Capo Press. p. 20. ISBN 978-0-306-81083-1.
# Katedral

Katedral.
Katedral São Paulo, Brasil; sabuah contoh katedral modern bagaya arsitektur Neo-Gothik.
**Katedral** (bahaso Latin: cathedra, tampek duduak, dari bahaso Yunani kathedra (**καθέδρα**), tampek duduak, kurisi) adolah gaduang Gareja Katolik nan di dalamnyo ado tampek duduak khusus untuak uskup. Katedral adolah bangunan agamo untuak urusan ibadat, khususnyo untuak denominasi-denominasi (aliran Kristen) nan mampunyoi hierarki episkopal (kauskupan), sarupo Gareja Katolik, Gareja Anglikan, Gareja Ortodoks, sabagian Gareja Lutheran, jo sabagian Gareja Metodis, nan bafungsi sabagai tahta uskup, dan dek karano itu juo bafungsi sabagai gareja pusek dari sabuah wilayah kauskupan.

Dalam Gareja Ortodoks Yunani, istilah "*kathedrikos naos*" (arati harafiah: "tampek suci katedral") kadang-kadang digunoan untuak manyabuik gaduang Gareja tampek kaduduakan saurang uskup aguang atau "metropolitan". Istilah "metropolis" (arati harafiah: "ibukota") labiah umum digunoan daripado istilah "kauskupan" untuak manyabuik wilayah gubalo dalam Gareja.

Ado variasi-variasi dalam panggunoan istilah "katedral"; misanyo, sabagian katedral dari zaman pra reformasi di Skotlandia nan kini dipunyoi dek Gareja Skotlandia masih tatok mampatahankan istilah katedral, walaupun Gareja tu maanuik kabijakan presbiteran nan indak mampunyoi uskup-uskup do. Hal nan samo tajadi di Jerman, di mano gareja-gareja Protestan (sabagian gadang non-episkopal) nan bakarajo samo dalam ciek tampek yakni Gareja Injili di Jerman, mampunyoi babarapo katedral dari zaman pra reformasi ataupun nan anyo manggunoan istilah katedral sabagai gala kahoromatan sajo, bukan untuak manunjuakan supremasi hirarkis apo pun do. Dek karano katedral acok baukuran gadang dan megah, istilah katedral acok digunoan sacaro kaliru untuak manyabuik gaduang Gareja mano pun nan baukuran gadang atau basipaik pantiang.

Babarapo katedral di Eropa, misanyo di Strasbourg, Essen, Freiburg, dan di Inggirih di York, Lincoln and Southwell, disabuik sabagai gareja *Minster* (bahaso Jerman: *Münster*), dari kato Latin *monasterium*, karano gaduang-gaduang Gareja tasabuik diuruih dek imam-imam nan iduik dalam komunitas atau panah manjadi biaro, sabalun Reformasi Protestan.

## Rujuakan
# Montenegro

Bendera Montenegro
**Montenegro** adolah sabuah nagara di Eropa Tenggara nan babatehan jo Bosnia jo Herzegovina di utara, Serbia di timur lauik, Kosovo di timur, Albania di tenggara, sarato Kroasia jo Lauik Adriatik di barat lauik. Garih pantainyo mambantang sapanjang 293,5 km. Ibu kota jo kota tagadangnyo iolah Podgorica nan manjadi rumah bagi 31% panduduaknyo.

Politik Montenegro barado dalam karangko republik demokratis perwakilan parlementer jo konstitusi tahun 2007. Salain itu, nagara ko mamakai sistem multi-partai. Kuaso eksekutif dijalankan dek pamarentah nan dipimpin dek Presiden sabagai kapalo nagara jo Pardana Mantari sabagai kapalo pamarentahan; kuaso legislatif dek pamarentah jo Parlemen Montenegro; sadangkan Yudikatif independen. Unit Intelijen Ekonom manilai Montenegro sebagai nagara jo "demokrasi nan cacek" pado tahun 2022.

Manuruik pakiroan tahun 2019 panduduaknyo bajumlah 622.028 jiwa, batambah sakitar 2000 jiwa dari sensus tahun 2011. Bahaso Montenegro marupokan bahaso rasmi jo bahaso Serbia, Bosnia, Albania, jo Kroasia diakui dalam panggunoan rasmi. Montenegro sacaro historis barado di pasimpangan multikulturalisme jo salamo ba abad-abad hal iko alah mambantuak koeksistensi unik antaro panduduak Muslim jo Kristen.

## Rujukan